ai4bharat/Pralekha huggingface dataset:
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड – 19 लसीच्या मात्रांच्या उपलब्धतेविषयी अद्ययावत माहिती
राज्ये / केंद्रशासित प्रदेशांनी 69 कोटी 51 लाखांपेक्षा अधिक लसीच्या मात्रा पुरविण्यात आल्या
राज्ये / केंद्रशासित प्रदेशांकडे अद्याप 5 कोटी 31 लाखांपेक्षा अधिक न वापरलेल्या मात्रा शिल्लक, आणखी जवळपास 78 लाख मात्रा लवकरच पुरविणार
नवी दिल्ली, 7 सप्टेंबर 2021
देशभरात कोविड-19 प्रतिबंधक लसीकरण मोहिमेचा वेग वाढवण्यासाठी आणि मोहिमेची व्याप्ती विस्तारण्यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळी सुरळीत ठेवून लसीकरण मोहिमेचा वेग वाढवण्यात येत आहे.
राष्ट्रव्यापी लसीकरण मोहिमेचा एक भाग म्हणून केंद्र सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस उत्पादकांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा मोफत पुरवठा सर्व राज्ये आणि केंद्रशासित प्रदेशांना करत आहे.
|
|
VACCINE DOSES
|
|

|
|
SUPPLIED
|
|
69,51,79,965
|
|
PIPELINE
|
|
77,93,360
|
|
BALANCE AVAILABLE
|
|
5,31,15,610
केंद्र सरकारकडून  आणि राज्यांकडून थेट खरेदीच्या माध्यमातून राज्ये आणि केंद्रशासित प्रदेशांना आतापर्यंत एकूण 69 कोटी 51 लाखांहून अधिक  मात्रांचा पुरवठा करण्यात आला आहे आणि आणखी जवळपास 78 लाख  मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 5 कोटी 31 लाखांहून अधिक  मात्रा अजूनही शिल्लक असून यापुढील काळातील लसीकरणासाठी उपलब्ध आहेत.
पंतप्रधान कार्यालय
नवरेहनिमित्त पंतप्रधानांकडून शुभेच्छा
पंतप्रधान श्री.नरेंद्र मोदी यांनी नवरेहनिमित्त जनतेला शुभेच्छा दिल्या आहेत.
ट्विटरवरून दिलेल्या शुभेच्छा संदेशात श्री.मोदी म्हणतात-
"आपणां सर्वांना नवरेहनिमित्त अनेक शुभेच्छा ! नवरेहच्या या विशेष सणाचे औचित्य साधून, नवे वर्ष आनंदमय आणि यशदायी होवो अशी प्रार्थना ! प्रत्येकाच्या उत्तम आरोग्य आणि सुदृढतेसाठीही मी प्रार्थना करतो."
पर्यटन मंत्रालय
स्वच्छता हाच सेवा पंधरवडा आणि जागतिक पर्यटन दिवसा निमित्ताने गोव्यात भारत पर्यटनाद्वारे स्वच्छता अभियान
गोवा, 27 सप्टेंबर 2023
"पर्यटन आणि हरित गुंतवणूक" या संकल्पने अंतर्गत जागतिक पर्यटन दिन - 2023 साजरा करण्यात आला. केन्द्र सरकारच्या पर्यटन मंत्रालयाने "ट्रॅव्हल फॉर लाइफ"  या जागतिक उपक्रमाचे यावेळी अनावरण केले. केंद्रीय पर्यटन मंत्रालयाने या अंतर्गत गोव्याचे चर्च आणि तांबडी सुर्ला येथील महादेव मंदिर या गोव्यातील दोन पुरातत्व स्थळांची इंडिया टुरिझमच्या माध्यमातून निवड केली: आणि येथे स्वच्छता मोहिम राबवली.
डेम्पो महाविद्यालय, गोवा कॉलेज ऑफ होम सायन्सेस, सीआयएचएम  आणि ज्ञानप्रसारक विद्यालय, म्हापसा येथील उत्साही विद्यार्थी आणि त्यांचे समन्वयक यांच्या सक्रिय सहभागाखाली, दोन्ही ठिकाणी प्रत्येकी 50 हून अधिक विद्यार्थी एकत्र आले. त्यांच्या समर्पित प्रयत्नांचे उद्दिष्ट केवळ परिसर नीटनेटका करणे हेच नव्हते तर पर्यावरणस्नेही जीवनशैली असलेल्या "ट्रॅव्हल फॉर लाईफ" आणि स्वच्छतेची प्रतिज्ञा मनापासून स्वीकारणे हे देखील होते. या उदात्त उपक्रमात सौहार्द आणि एकतेची भावना सुनिश्चित करून सर्व सहभागींना विचारपूर्वक अल्पोपहार प्रदान करण्यात आला.
तांबडी सुर्ला येथील महादेव मंदिरात झालेल्या या कार्यक्रमाला तांबडी सुर्लाच्या महिला सरपंच प्रिया खांडेपारकर उपस्थित होत्या. त्यांच्या उपस्थितीने तरुण सहभागींना प्रेरणा मिळाली.
जागतिक वारसा स्थळ असलेल्या जुन्या गोव्यातील चर्चच्या ऐतिहासिक महत्वाबद्दल प्रादेशिक स्तरीय गाईड सचिन माशेलकर यांनी माहिती दिली. त्यांनी विद्यार्थ्यांसोबत अतिशय मोलाची माहिती सामायिक केली.PIB Panaji | S.Kane/V.Ghode/D.Rane
p style="margin-left:0px; margin-right:0px; text-align:center">सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 30
पंतप्रधान कार्यालय
मोरबी इथे झालेल्या दुर्घटनेसंदर्भात पंतप्रधानांनी गुजरातच्या मुख्यमंत्र्यांशी केली चर्चा
मोरबी इथे झालेल्या दुर्घटनेबाबत पंतप्रधान नरेंद्र मोदी यांनी आज गुजरातचे मुख्यमंत्री भूपेंद्र पटेल तसेच संबंधित अधिकाऱ्यांशी चर्चा केली. अपघातस्थळी बचाव कार्य लवकरात लवकर सुरु करण्यासाठी त्वरित पथकांची व्यवस्था करावी, असे निर्देश पंतप्रधानांनी यावेळी दिले.
पंतप्रधान कार्यालयाने यासंदर्भात ट्वीट केले आहे:
"पंतप्रधान @narendramodi यांनी गुजरातचे मुख्यमंत्री @Bhupendrapbjp आणि इतर अधिकाऱ्यांशी मोरबी इथे झालेल्या अपघाताबद्दल चर्चा केली. घटनास्थळी त्वरीत बचावकार्य सुरु करण्यासाठी पथके पाठवली जावेत, असे निर्देश त्यांनी दिले. बचावकार्य आणि इतर परिस्थितीवर बारीक देखरेख ठेवावी तसेच, पीडितांना सर्वतोपरी मदत करावी, असेही पंतप्रधानांनी सांगितले.”
विज्ञान आणि तंत्रज्ञान मंत्रालय
कोरोना महामारीचा सामना करण्यासाठी सीएसआयआरने नव्याने विकसित केलेले निर्जंतुकीकरण तंत्रज्ञान रेल्वे डबे, वातानुकूलित बसगाड्या, बंदिस्त जागांमध्ये वापरण्यात येत आहे- केंद्रीय मंत्री डॉ.जितेंद्र सिंह
सार्स-सीओव्ही-2 संसर्ग रोखण्यासाठीचा उपाय म्हणून निर्जंतुकीकरण तंत्रज्ञानाविषयी सीएसआयआरच्या मार्गदर्शक सूचना सिंग यांनी केल्या जारी
नवी दिल्ली, 17 जानेवारी 2022
कोरोना महामारीचा सामना करण्यासाठी सीएसआयआर अर्थात वैज्ञानिक आणि औद्योगिक संशोधन परिषदेने नव्याने विकसित केलेले निर्जंतुकीकरण तंत्रज्ञान रेल्वे डबे, वातानुकूलित बसगाड्या, बंदिस्त जागा इत्यादी ठिकाणी वापरण्यात येत असल्याची माहिती केंद्रीय विज्ञान आणि तंत्रज्ञान राज्यमंत्री  डॉ.जितेंद्र सिंह यांनी आज दिली.
विज्ञान तंत्रज्ञान मंत्रालयाने सीएसआयआर-सीएसआयओ  मार्फत विकसित केलेले यूव्ही-सी तंत्रज्ञान हे हवेतून होणाऱ्या सार्स-सीओव्ही-2 जंतूंच्या प्रसारास अटकाव करण्याच्या दृष्टीने अतिशय प्रभावशाली असून कोरोनोत्तर काळातही त्याची उपयुक्तता कमी होणार नाही, असे डॉ.सिंग यांनी स्पष्ट केले. रेल्वे, वातानुकूलित बसगाड्या आणि संसदभवनातही हे तंत्रज्ञान वापरले गेले असून ते यशस्वी ठरले आहे. आता सर्वसामान्यांना वापरण्यासाठी येत असल्याची माहितीही त्यांनी दिली.
सार्स-सीओव्ही-2 प्रसार थांबवण्याचा उपाय म्हणून निर्जंतुकीकरण तंत्रज्ञानाच्या वापराविषयी सीएसआयआरच्या मार्गदर्शक सूचना जारी केल्यानंतर डॉ.जितेंद्र सिंग बोलत होते. 'तथापि, निर्जंतुकीकरणाचे हे तंत्रज्ञान बसवल्यावरही प्रत्येकाने कोविड प्रतिबंधासाठीच्या मास्क-अंतर-गर्दी टाळणे याविषयीच्या मार्गदर्शक सूचनांचे काटेकोर पालन केलेच पाहिजे', असा इशाराही त्यांनी दिला.
पाच राज्यांतील आगामी विधानसभा निवडणुकांकरिता प्रचारसभा आणि रोड-शो घेण्यावर विशिष्ट काळासाठी बंदी घालण्यात आल्याच्या पार्श्वभूमीवर मर्यादित संख्येसह होणाऱ्या बंदिस्त जागेतील बैठकांसाठी हे तंत्रज्ञान वापरून निर्जंतुकीकरण करण्याबद्दल सीएसआयआर निवडणूक आयोगाला पत्राद्वारे सुचवेल, असेही डॉ.जितेंद्र सिंग यांनी सांगितले. हवा निर्जंतुक करणारी ही यूव्ही-सी प्रणाली प्रेक्षागृहे, मोठ्या आकाराची सभागृहे, वर्गखोल्या, मॉल इत्यादी ठिकाणी वापरता येईल, जेणेकरून सध्याच्या कोरोना महामारीच्या काळात बंदिस्त ठिकाणी सुरक्षित वातावरण निर्माण करता येऊ शकेल, असेही त्यांनी सांगितले.N.Chitale/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 150
माहिती आणि प्रसारण मंत्रालय
नक्षलवादी हल्ल्यात दूरदर्शनच्या वृत्त विभागाचा कॅमेरामन मृत्यूमुखी, कुटुंबियांना मदत जाहीर
नवी दिल्ली, 30 ऑक्टोबर 2018
छत्तीसगढमधल्या दंतेवाडा येथे अर्णापूर या गावात नक्षलवादींनी केलेल्या हल्ल्यात दूरदर्शनच्या वृत्त विभागाचे कॅमेरामन अच्युतानंद साहू आज मृत्यूमुखी पडले. यावेळी दोन सुरक्षा अधिकाऱ्यांचाही मृत्यू झाला. छत्तीसगढ विधानसभा अधिवेशनापूर्वीच्या कार्यक्रमाचे चित्रीकरण करण्यासाठी दूरदर्शनचे हे पथक जात होते. या घटनेबद्दल माहिती आणि प्रसारण राज्यमंत्री  राज्यवर्धन राठोड यांनी तीव्र दु:ख व्यक्त केले आहे.
दूरदर्शनकडून साहू यांच्या कुटुंबियांना 10 लाख रुपयांची तर पत्र सूचना कार्यालयाच्या पत्रकार कल्याण निधीकडून 5 लाख रुपयांची मदत देण्यात येईल असे राठोड यांनी सांगितले.
N.Sapre/N.Chitale/P.Malandkar
(Visitor Counter : 39
पर्यटन मंत्रालय
2017-18 या वर्षात 1.6 लाख प्रवाशांसह 139 क्रुझनी भारताला दिली भेट- के.जे.अल्फोन्स
नवी दिल्ली, 7 जानेवारी 2019
2017-18 या वर्षात 1,62,660 प्रवाशांसह एकूण 139 क्रुझनी भारतातल्या सहा बंदरांना भेट दिली. मुंबई, मार्मागोवा, नवा मंगलोर विमानतळ, कोचीन, चेन्नई आणि कोलकाता बंदरांचा या सहा बंदरात समावेश आहे.
पर्यटक जहाजांना उपयुक्त ठरणाऱ्या टर्मिनलसह इतर सुविधा, मुंबई, मार्मागोवा, मंगलोर, कोचीन आणि चेन्नई या पाच प्रमुख बंदरांवर विकसित करण्यात आल्या आहेत.
भारताला क्रुझसाठीचे आकर्षक ठिकाण म्हणून विकसित करण्यासाठी जहाजबांधणी मंत्रालयाने व्हिजन डॉक्युमेंट तयार केले आहे. केंद्रीय पर्यटन राज्य मंत्री के.जे.अल्फोन्स यांनी लोकसभेत लेखी उत्तरात ही माहिती दिली.
B.Gokhale/N.Chitale/P.Malandkar
(Visitor Counter : 90
आरोग्य आणि कुटुंब कल्याण मंत्रालय
सक्रीय रुग्णसंख्येतील घट कायम, भारतातील उपचाराधीन रुग्णसंख्या 197 दिवसांनी 2.14 लाखांपर्यंत कमी झाली
गेल्या चोवीस तासांत, दैनिक नवीन रुग्णसंख्या 15,968
नवी दिल्ली, 13 जानेवारी 2021
भारतातील उपचाराधीन रुग्णसंख्या आज 2.14 lakh  पर्यंत कमी झाली आहे. भारतातील उपचाराधीन रुग्णसंख्या एकूण रुग्णसंख्येच्या 2.04% एवढी घटली आहे, हा गेल्या 197 दिवसांनंतरचा सर्वात कमी आकडा आहे. 30 जून 2020 ला एकूण उपचाराधीन रुग्णसंख्या 2,15,125 एवढी होती.
गेल्या 24 तासात एकूण उपचाराधीन रुग्णसंख्या 2051 केसेसनी घटल्याचे नोंदवले गेले.
भारतात नोंदवल्या जाणाऱ्या दैंनदिन रुग्णसंख्येत दररोज सातत्याने घट होत आहे. गेल्या 24 तासात राष्ट्रीय पातळीवर 16,000 हून कमी  रुग्णसंख्या नोंदवली गेली, तर 17,817 रुग्ण बरे झाल्याची नोंद झाली. उपचाराधीन रुग्णांपेक्षा बरे झालेल्यांची जास्त संख्या ही उपचाराधीन रुग्णसंख्येतील सातत्यपूर्ण घट दर्शवते.
बरे झालेल्यांची एकूण संख्या 10,129,111 असून रिकवरी रेट 95.51%. आहे. बरे झालेल्यांच्या आणि उपचाराधीन रुग्णांच्या संख्येतील फरक सातत्याने वाढत असून तो सध्या 99,14,604 पर्यंत पोचला आहे.
गेल्या 24 तासात बरे झालेल्यांच्या एकूण संख्येपैकी 81.83% संख्या ही दहा राज्ये/केंद्रशासित प्रदेशांमधील आहे.
केरळमध्ये 4,270 जण बरे झाले व दैनिक रोगमुक्तांची संख्या सर्वाधिक आहे, त्यानंतर महाराष्ट्रात 3,282 नवीन रोगमुक्तांची संख्या तर छत्तीसगढ़मध्ये 1,207 ही दैनंदिन रोगमुक्तांची संख्या आहे.
नवीन रुग्णसंख्येपैकी 74.82% ही सात राज्ये/केंद्रशासित प्रदेशांमधील आहे.
केरळमध्ये सर्वाधिक म्हणजे 5,507 दैनिक नव्या केसेस गेल्या 24 तासात नोंदवल्या गेल्या. महाराष्ट्रात 2,936 नव्या केसेस तर कर्नाटकात 751 नव्या केसेस काल नोंदवल्या गेल्या.
गेल्या 24 तासांत नव्याने 202 जणांचे कोविड-19 ने मृत्यू झाले त्यापैकी 70.30% हे सात राज्य़े/ केंद्रशासित प्रदेशातील होते. महाराष्ट्रात 50 मृत्यू नोंदवले गेले. त्यापाठोपाठ केरळ व पश्चिम बंगालमध्ये अनुक्रमे 25 व 18 मृत्यू झाले.
कोविड-19 लसीकरण 16 जानेवारी 2021 पासून वेगाने सुरु होणार आहे. लोकांचा सहभाग  या तत्वावर आधारीत एक मोठी देशव्यापी मोहीम योजण्यात आली आहे. निवडणूकीचा अनुभव  व जागतीक लसीकरण मोहिम , वापरून, सध्याच्या आरोग्यव्यवस्थेशी तडजोडी न करता, प्रामुख्याने राष्ट्रीय पातळीवरील मोहिम व प्राथमिक आरोग्य केंद्रे, विज्ञान व नियमनाच्या अटींवर ठाम रहात तंत्रज्ञानाच्या मदतीने शिस्तबद्ध व सुरळीत लसीकरण मोहिम आखण्यात आली आहे.
कोविड-19 लसीसाठी प्रथम आरोग्यसेवक व आघाडीवरील कामे करणारे यांची संख्या तीन कोटींपर्यंत जाईल, त्यानंतर कोविड रुग्णांच्या संपर्कात आलेल्या 50 वर्षे वयावरच्यांना ज्यांची संख्या सुमारे 27 कोटी आहे, अशांना लस दिली जाईल.
तंत्रज्ञानाच्या चौकटीत या सर्वांचा व्यवस्थित विचार करून लसीकरण मोहीम सहज राबवली जाउ शकेल.
युके मध्ये सापडलेल्या नवीन विषाणूंच्या बाधितांची संख्या आता 102 झाली आहे.
U.Ujgare/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 215
महिला आणि बालविकास मंत्रालय
नारी शक्ती पुरस्कार 2018 साठी नामांकने मागवली
(नवी दिल्ली, 7 सप्टेंबर 2018
भारतीय महिलांसाठीच्या सर्वोच्च ‘नारी शक्ती पुरस्कार 2018’ साठी महिला आणि बालविकास मंत्रालयाने नामांकने मागवली आहेत. महिलांच्या सक्षमीकरणासाठी अथक परिश्रम घेणाऱ्या महिला आणि संस्थांना हा पुरस्कार प्रदान केला जातो.
दरवर्षी आंतरराष्ट्रीय महिला दिनी म्हणजे 8 मार्चला राष्ट्रपतींच्या हस्ते हा पुरस्कार प्रदान केला जातो. पुरस्काराचे यंदाचे 19 वे वर्ष आहे. महिलांच्या आर्थिक आणि सामाजिक सक्षमीकरणासाठी उत्कृष्ट काम करणाऱ्या महिला आणि संस्थांना या पुरस्काराने गौरवण्यात येणार आहे.
31 ऑक्टोबर 2018 पर्यंत या पुरस्कारासाठी नामांकने पाठवता येतील. नामांकनाचा पत्ता- उपसचिव, महिला आणि बालकल्याण विभाग, रुम नं. 632, सहावा माळा, शास्त्री भवन, नवी दिल्ली -01 येथे आवश्यक कागदपत्रांसह नामांकने सादर करावी लागतील. पुरस्कारासाठीच्या मार्गदर्शक सूचना http://www.wcd.nic.in/award येथे वाचता येतील. विजेत्यांची अंतिम निवड राष्ट्रीय निवड समितीतर्फे केली जाणार आहे.
B.Gokhale/M.Pange/P.Kor
शिक्षण मंत्रालय
भारतीय शिक्षण संस्थांचे जागतिक क्रमवारीतील स्थान सुधारण्यासाठी सरकारने विविध उपक्रम हाती घेतले आहेत - शिक्षणमंत्री
उच्च शैक्षणिक संस्थाना जागतिक दर्जाची शिक्षण आणि संशोधन संस्था बनण्यास मदत करण्यासाठी केंद्र सरकार वचनबद्ध आहे. या संदर्भात सन 2017 मध्ये सर्वोत्कृष्ट संस्था  योजना सुरू करण्यात आली होती. ज्या अंतर्गत केंद्रीय अनुदान आयोगाने  10 सरकारी आणि 10 खासगी संस्थांना सर्वोत्कृष्ट संस्था म्हणून घोषित केले आहे. जगातील कोणत्याही प्रसिद्ध मानांकन चौकटीत अव्वल 500 मध्ये स्थान मिळवण्यास सक्षम करणे हे या योजनेचे उद्दीष्ट आहे. सरकारी संस्थांना आधीपासूनच मिळत असलेल्या अनुदाना व्यतिरिक्त पाच वर्षांच्या कालावधीत 1000 कोटी रुपयांचे आर्थिक सहाय्य मिळेल. खासगी क्षेत्रातून निवडलेल्या संस्थांमध्ये नाविन्य आणि सर्जनशीलतेला प्रोत्साहन देण्यासाठी स्वायत्तता असेल. देशातील तांत्रिक शिक्षणाची गुणवत्ता सुधारण्यावर भर देण्यासाठी अखिल भारतीय तंत्रशिक्षण परिषदेने  परीक्षा सुधारणा, अनिवार्य इंटर्नशिप, विद्यार्थ्यांसाठी प्रेरक कार्यक्रम, मॉडेल अभ्यासक्रमात सुधारणा, इंटर्नशिप, उद्योग तयारी मान्यता, स्टार्ट-अप आणि शिक्षकांच्या प्रशिक्षणासाठी राष्ट्रीय उपक्रम इत्यादी विविध दर्जेदार उपक्रम राबवले आहेत.
भारतीय शैक्षणिक संस्थांचे जागतिक क्रमवारीतले स्थान सुधारण्यासाठी आणि विद्यापीठे / संस्थांमध्ये संशोधनाचे प्रमाण आणि गुणवत्ता वाढविण्यासाठी सरकारने विविध उपक्रम घेतले आहेत यामध्ये विविध योजना , पुरस्कार, पाठयवृत्ती , मूलभूत विज्ञान संशोधन, संभाव्य सर्वोत्कृष्ट विद्यापीठे व महाविद्यालये नाविन्यपूर्ण संशोधन व तंत्रज्ञान , उच्चतर अविष्कार योजना  योजना, सामाजिक विज्ञानातील प्रभावी धोरण संशोधन , ट्रान्स-शिस्तविषयक संशोधन योजना भारताची विकसनशील अर्थव्यवस्था , शैक्षणिक आणि संशोधन सहकार्य प्रोत्साहन, लघु आणि प्रमुख संशोधन प्रकल्प  , उत्कृष्टता केंद्रांची स्थापना, संशोधन पार्क, आणि तंत्रज्ञान व्यवसाय इनक्यूबेटर , पंतप्रधान संशोधन पाठ्यवृत्ती , भारतात शिक्षण, संशोधन कार्यशाळा, चर्चासत्र आणि परिषद आणि इमेरिटस फेलोशिप इ.चा समावेश आहे.
एआयसीटीई त्यांच्या शैक्षणिक विकास कार्यक्रमांतर्गत  संशोधनात गुंतलेल्या शिक्षकांना आंतरराष्ट्रीय परिषदा / चर्चसत्रात भाग घेण्यासाठी परिषदेचे आयोजन आणि प्रवासी अनुदान देते.
केंद्रीय मनुष्यबळ विकास मंत्री रमेश पोखरियाल ‘निशंक’ यांनी आज राज्यसभेत लेखी उत्तरात ही माहिती दिली.
B.Gokhale/S.Kane/P.Kor
माहिती आणि प्रसारण मंत्रालय
"भारतीय स्वातंत्र्यलढ्यातील मुंबईचे योगदान" या विषयावर नव्वदी पार केलेल्या स्वातंत्र्यसेनानी पीआयबी वेबिनारला संबोधित करणार
मुंबई, 26 ऑगस्ट 2021
आझादी का अमृत महोत्सव आयकॉनिक वीकचा भाग म्हणून मुंबईच्या पत्र सूचना कार्यालयाने "भारतीय स्वातंत्र्यलढ्यातील मुंबईचे योगदान" या विषयावर वेबिनारचे आयोजन केले आहे.
92 वर्षांच्या स्वातंत्र्य सेनानी रोहिणी गवाणकर यात सहभागी होत असून त्यांचा यावेळी सत्कार करण्यात येणार आहे. यावेळी त्या स्वातंत्र्य चळवळीबाबत त्यांची मते आणि अनुभव कथन करतील.
इतर सहभागीमध्ये इतिहास अभ्यासक अनुराधा रानडे आणि राज्यशास्त्राच्या अभ्यासक अरुणा पेंडसे यांचा समावेश आहे.
भारतीय राष्ट्रीय काँग्रेसचा जन्म मुंबईत 1885 मध्ये झाला. बाळ गंगाधर टिळक आणि नंतर महात्मा गांधी यांच्या मार्गदर्शनाखाली मुंबईतील नेत्यांनी काँग्रेस चळवळीचे नेतृत्व केले.
स्वदेशी चळवळीत मुंबईच्या  उद्योगपतींनी महत्त्वपूर्ण भूमिका बजावली आणि इथूनच भारत छोडो आंदोलन सुरू झाले.
वेबिनारमध्ये ऑगस्ट क्रांती मैदान, तेजपाल हॉल, मणि भवन, प्रार्थना समाज आणि चौपाटी जे मिठाच्या सत्याग्रहाशी संबंधित होते या प्रमुख स्मारके/ स्थळांबाबत आठवणी सांगितल्या जातील.
केंद्रीय माहिती आणि प्रसारण मंत्रालय 23 ते 29 ऑगस्ट, 2021 दरम्यान आझादी का अमृत महोत्सव आयकॉनिक वीक साजरा करत आहे
केंद्रीय मंत्री अनुराग ठाकूर यांनी संपूर्ण देशातून "जन भागीदारी आणि जन आंदोलन या भावनेने सहभाग आकर्षित करण्याच्या उद्देशाने हा भव्य उत्सव सुरू केला
व्यापक लोकसंपर्क कार्यक्रम आयोजित करून नवीन भारताचा प्रवास दाखवणे आणि प्रसिद्धी न मिळालेल्या स्वातंत्र्य सैनिकांसह प्रसिद्ध स्वातंत्र्य सैनिकांचे योगदान अधोरेखित करणे हा उद्देश आहे. आयकॉनिक वीक भूतकाळातील स्वातंत्र्य लढ्याची मूल्ये आणि वैभव तसेच तरुण, नवीन आणि आयकॉनिक भारताच्या आकांक्षा आणि स्वप्नांचा मिलाफ दर्शवतो.
उद्या 27 ऑगस्ट 2021 रोजी दुपारी 12 वाजता हा वेबिनार https://youtu.be/pVnITlGLAF4 येथे पाहता येईल.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 219
पंतप्रधान कार्यालय
श्री गुरु तेगबहादूर जी यांच्या 400 व्या जन्मशताब्दी  सोहळ्यासाठी पंतप्रधानांच्या अध्यक्षतेखाली उच्चस्तरीय समितीची बैठक
नवी दिल्ली, 8 एप्रिल 2021
पंतप्रधान नरेंद्र मोदी यांच्या अध्यक्षतेखाली आज श्री गुरू तेग बहादुर जी यांचा 400वा जन्मशताब्दीसोहळा  निमित्त विचारविनिमयासाठी दूरदृश्यप्रणालीद्वारे उच्चस्तरीय समितीची बैठक झाली.
श्री गुरू तेग बहादुर जी यांच्या 400 व्या जन्मशताब्दी सोहळ्याच्या आयोजनासाठी दूरदृष्टी दाखवल्याबद्दल बैठकीत सहभागी झालेल्यांनी पंतप्रधानांना धन्यवाद दिले. श्री गुरु तेग बहादूर यांनी धार्मिक स्वातंत्र्यासाठी दिलेले योगदान आणि त्याग याचे स्मरण यावेळी करण्यात आले. बैठकीत सहभागी सदस्यांनी जन्मशताब्दी सोहळ्यासाठी काही सूचना आणि माहिती दिली, त्याचप्रमाणे त्यांच्या जीवन चरित्रातील महत्वाच्या गोष्टी या निमित्ताने अधोरेखित करणे महत्त्वाचे असल्याचेही सांगितले. श्री गुरू तेग बहादुर जी यांचा संदेश सर्वांपर्यंत पोचवला जाण्यासाठी एकत्रित प्रयत्न केले गेले पाहिजेत असे केंद्रीय गृहमंत्र्यांनी यावेळी सांगितले. सांस्कृतिक सचिवांनी या सोहळ्यासाठी आत्तापर्यंत आलेल्या सूचनांवर आधारित प्रेझेटेशन यावेळी दिले.
बैठकीला संबोधित करताना पंतप्रधानांनी सहभागी झालेल्यांना त्यांच्या सूचनांबद्दल धन्यवाद दिले. श्री गुरू तेग बहादुर यांचा 400 व्या प्रकाश पर्वचे संस्मरण हे धार्मिकच नव्हे तर राष्ट्रीय कर्तव्य आहे असे त्यांनी सांगितले. श्री गुरू तेग बहादुर जी यांच्या जीवनातून आपण बरेच काही शिकलो असे सांगत प्रत्येकाने त्यांच्यापासून प्रेरणा घ्यायला हवी असे ते म्हणाले. त्यांची शिकवण तरुण पिढीला सांगितली गेली पाहिजे तसेच त्यांचा संदेश संपूर्ण विश्वातील तरुण पिढीपर्यंत जाण्यासाठी डिजिटल मार्गांचा अवलंब केला पाहिजे असे त्यांनी नमूद केले.
शीख गुरुपरंपरा ही पूर्ण जीवनाचे तत्वज्ञान आहे असे पंतप्रधान यावेळी म्हणाले. गुरू नानक देव जी यांचा साडेपाचशेवा प्रकाश पर्व, गुरू तेगबहादूरजी यांचा चारशेवा प्रकाश पर्व आणि श्री गुरू गोविंद सिंगजी यांचा साडेतीनशेवा प्रकाश पर्व साजरा करण्याचे भाग्य आपल्या सरकारला लाभले याबद्दल त्यांनी आनंद व्यक्त केला.
या बैठकीत झालेल्या चर्चेबद्दल बोलताना पंतप्रधान म्हणाले की, गुरू तेग बहादुर जी यांच्या 400 व्या प्रकाश पूरब संस्मरणाशी जास्तीत जास्त लोक जोडले जावेत म्हणून वर्षभर अनेक कार्यक्रम आयोजित केले आहेत. श्री गुरू तेग बहादुर जी यांचे जीवन आणि शिकवणच नव्हे तर संपूर्ण गुरु परंपरा जगभरात नेण्याच्या दृष्टीने या कार्यक्रमांचे आयोजन केले जावे. जगभरातील गुरुद्वारा आणि शीख समुदायाकडून केल्या जात असलेल्या सामाजिक सेवांचा गौरव करत पंतप्रधान म्हणाले की, शीख परंपरेच्या या पैलूचे व्यवस्थित संशोधन आणि नोंदी केल्या जाव्यात.
या बैठकीला माजी पंतप्रधान मनमोहन सिंग, केंद्रीय गृहमंत्री अमित शाह, लोकसभा अध्यक्ष ओम बिर्ला, राज्यसभेचे उपसभापती हरिवंश, विरोधी पक्षाचे राज्यसभेतील नेते मल्लिकार्जुन खर्गे, हरियाणाचे मुख्यमंत्री मनोहर लाल, पंजाबचे मुख्यमंत्री अमरिंदर सिंग, राजस्थानचे मुख्यमंत्री अशोक गेहलोत, शिरोमणी गुरुद्वारा प्रबंधक समिती अमृतसरच्या बीबी जागीर कौर, सुखबीर सिंग बादल, सुखदेव सिंग धिंडसा हे आमदार, माजी आमदार त्रिलोचन सिंग, अमूलचे व्यवस्थापकीय संचालक आर एस सोढी, प्रख्यात विद्वान अमृतसिंग ग्रेवाल इत्यादी मान्यवर उपस्थित होते.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ सचिवालय
कॅबीनेट समित्यांची पुनर्रचना 2019
नवी दिल्ली, 6 जून 2019
केंद्र सरकारने कॅबीनेट समित्यांची पुनर्रचना केली आहे. आर्थिक व्यवहार, संसदीय कार्य, राजकीय व्यवहार, सुरक्षा, गुंतवणूक आणि विकास, रोजगार आणि कौशल्य विकास, नियुक्त्या, निवास या कॅबिनेट समित्यांची फेररचना करण्यात आली आहे.
गुंतवणूक आणि विकास कॅबीनेट समितीमधे पंतप्रधान नरेंद्र मोदी यांच्यासमवेत गृह मंत्री अमित शहा, रस्ते वाहतूक आणि महामार्ग मंत्री नितीन गडकरी, वित्त मंत्री निर्मला सीता रामन, रेल्वे मंत्री, वाणिज्य आणि उद्योग मंत्री पियुष गोयल या केंद्रीय मंत्र्यांचा समावेश आहे.
रोजगार आणि कौशल्य विकास कॅबीनेट समितीत पंतप्रधान नरेंद्र मोदी, अमित शहा, निर्मला सीतारामन, नरेंद्रसिंह तोमर, पियुष गोयल, रमेश पोखरियाल निशंक, धर्मेंद्र प्रधान, डॉ. महेंद्रनाथ पांडे या केंद्रीय मंत्र्यांबरोबर संतोष कुमार गंगवार, हरदीपसिंह पुरी या स्वतंत्र कार्यभार असलेल्या राज्यमंत्र्यांचा समावेश आहे. तर नितीन गडकरी, हरसिमरत कौर बादल, स्मृती इराणी हे केंद्रीय मंत्री आणि प्रल्हाद सिंह पटेल या स्वतंत्र कार्यभार असणाऱ्या राज्यमंत्र्यांना विशेष निमंत्रित म्हणून समितीत स्थान देण्यात आले आहे.
आर्थिक व्यवहार कॅबीनेट समितीत पंतप्रधान नरेंद्र मोदी, राजनाथ सिंह, अमित शहा, नितीन गडकरी, डी व्ही सदानंद गौडा, निर्मला सीतारामन, नरेंद्र सिंह तोमर, रवी शंकर प्रसाद, हरसिमरत कौर बादल, डॉ. एस जयशंकर, पियुष गोयल आणि धर्मेंद्र प्रधान यांचा समावेश आहे.
सुरक्षा विषयक कॅबिनेट समितीत पंतप्रधान नरेंद्र मोदी यांच्यासमवेत राजनाथ सिंह, अमित शहा, निर्मला सीतारामन आणि डॉ. एस जयशंकर यांचा समावेश आहे.
M.Chopade/N.Chitale/P.Malandkar
(Visitor Counter : 198
विज्ञान आणि तंत्रज्ञान मंत्रालय
एनसीव्हीटीसी कोविड 19 साठी स्वयंप्रेरणेने प्रतिजैविके विकसित करणार
औषधांना न बधण्याची विषाणूंची प्रवृत्ती याद्वारे कमी होईल अशी शक्यता
विज्ञान आणि अभियांत्रिकी संशोधन मंडळाने  हरियाणामधील हिसार येथील नॅशनल सेंटर फॉर वेटरनरी टाइप कल्चर , आयसीएआर-एनआरसी अर्थात राष्ट्रीय पशुवैद्यकीय प्रकार संवर्धन केंद्राच्या अभ्यासाला पाठिंबा मंजूर केला आहे ज्यात कोरोना विषाणू विरोधात अँटीव्हायरल्स अर्थात प्रतिजैविकांसाठी त्यांच्या संग्रहात असलेल्या 94 लहान रासायनिक अवरोधक रेणूंची चाचणी केली जाणार आहे.
हे रेणू सेल्युलर किनेसेस, फॉस्फेटसेस आणि एपिजेनेटिक नियामक जसे की हिस्टोन मिथाइल ट्रान्सफरेज, हिस्टीन डीएस्टाईलस आणि डीएनए मिथाइल हस्तांतरण प्रतिबंधित करतात. कर्करोगामध्ये या प्रतिरोधकांचे वर्गीकरण योग्य प्रकारे दर्शविता येते तथापि, विषाणूच्या जीवन चक्रात त्यांची भूमिका माहित नाही. कोरोना विषाणू विरोधात क्रियाशील असणाऱ्या निवडक रेणूंचा संभाव्य औषध-प्रतिरोधक विषाणूंच्या निर्मितीच्या तपासणीसह त्यांच्या कृतीच्या आण्विक यंत्रणा अभ्यासात उपयोग होणार आहे.
शास्त्रीयदृष्ट्या एखादे विषाणूजन्य प्रथिनावर थेट लक्ष्य ठेवून विषाणूविरोधी औषधे विकसित केली जातात.
तथापि औषधाला प्रतिसाद न देणाऱ्या विषाणूंच्या झपाट्याने होणाऱ्या निर्मितीमुळे हे धोरण नेहमीच अयशस्वी ठरते. उच्च जीवांप्रमाणे, व्हायरल पॉलिमरेझ-व्हायरल एन्झाइम जो त्याच्या न्यूक्लिक ऍसिड  चे संश्लेषण करतो त्यामध्ये जनुक शास्त्रातील त्रुटी दूर करण्याची क्षमता नाही. म्हणूनच, कोरोना विषाणू सारख्या आरएनए विषाणूत व्हायरल जीनोमच्या संश्लेषणादरम्यान चुकीच्या पद्धतीने समाविष्ट केलेले न्यूक्लियोटाइड्स  काढण्याची यंत्रणा नसते. जनुक शास्त्रातील त्रुटी दूर करण्याच्या क्षमतेच्या कमतरतेमुळे व्हायरल जीनोममध्ये अनुवंशिक उत्परिवर्तन जमा होते. यामुळे विषाणूजन्य प्रथिने बदलू शकतात. त्यानंतर बदललेली विषाणूजन्य प्रथिने उपलब्ध विषाणू विरोधी औषधांना प्रतिरोधक बनू शकतात. विषाणूंची ही वेगवान आणि वारंवार स्वतःला बदलण्याची विलक्षण क्षमता विषाणू विरोधातील औषधे विकसित करण्यात शास्त्रज्ञांसाठी एक मोठे आव्हान आहे.
विषाणू फक्त मानवी पेशीमध्येच प्रतिकृती बनवू शकतात. होस्ट  पेशीमध्ये सुमारे 25,000 प्रथिने असतात. प्रतिकृती दरम्यान, विषाणू या पेशीतील प्रथिनांसह असंख्य अन्योन्यक्रिया स्थापित करतात. मानवी पेशीत प्रभावीपणे प्रतिकृतीसाठी विषाणूला 1000 हून अधिक सेल्युलर प्रथिने आवश्यक असतात.
रेल्वे मंत्रालय
"मिशन जीवन रक्षा" अंतर्गत रेल्वे सुरक्षा दलाच्या जवानांनी जानेवारी 2022 मध्ये वाचवले 42 लोकांचे प्राण
नवी दिल्ली, 17 फेब्रुवारी 2022
रेल्वे सुरक्षा दलाला  रेल्वे मालमत्ता, प्रवासी क्षेत्र, प्रवासी आणि त्यांच्याशी संबंधित बाबींच्या सुरक्षेची जबाबदारी सोपवण्यात आली आहे. आरपीएफचे जवान रेल्वे आणि रेल्वे प्रवाशांच्या सुरक्षेसाठी उत्कृष्ट सेवा देत आहेत. ते गरजू प्रवाशांना मदत करतात आणि मदत आणि संरक्षणाची गरज असलेल्या महिला आणि मुलांच्या मदतीसाठी धावून जातात. या दलातील जवान त्यांना नेमून दिलेल्या कर्तव्याच्या पलिकडे जाऊन विविध जबाबदाऱ्या पार पाडत आहेत. त्यांच्या विविध उपक्रमांना चालना देण्यासाठी, जानेवारी 2022 पासून वेगवेगळ्या नावाने अनेक मोहिमा सुरू करण्याचा निर्णय घेण्यात आला आहे.
रेल्वे सुरक्षा दलाचे जवान कर्तव्य बजावताना आपल्या प्राणांची पर्वा न करता रात्रंदिवस विविध रेल्वे स्थानकांवर आणि रेल्वे परिसरात धावत्या गाड्यांच्या चाकाखाली येण्याचा धोका असलेल्या कित्येक व्यक्तींचा जीव वाचवत आहेत . आता "मिशन जीवन रक्षा" अंतर्गत मिशन मोडमध्ये हे काम हाती घेण्यात आले आहे. आरपीएफच्या जवानांनी जानेवारी 2022 मध्ये या मिशन अंतर्गत 42 व्यक्ती, 20 पुरुष आणि 22 महिलांना वाचवले आहे .
मदत आणि संरक्षणाची गरज असलेल्या, आपल्या कुटुंबापासून हरवलेल्या/विभक्त झालेल्या किंवा अनेक कारणांमुळे घरातून पळून गेलेल्या मुलांची कुटुंबियांशी पुन्हा भेट घडवून आणण्यात महत्त्वाची भूमिका बजावली आहे. वेळेत त्यांचे संरक्षण केले नाही तर त्यांचे शोषण आणि तस्करी होण्याचा धोका असतो. या उदात्त कार्यासाठी दलातील जवानांना प्रेरित करण्यात येत असून "ऑपरेशन नन्हें फरिश्ते " या शीर्षकाखाली देशभरात कार्यक्रम सुरु करण्यात आला आहे.
जानेवारी 2022 मध्ये, भारतीय रेल्वेच्या संपर्कात आलेल्या मदत आणि संरक्षणाची गरज असलेल्या 1045 मुलांना  स्वयंसेवी संस्थांच्या समन्वयाने पाठपुरावा करून वाचवण्यात आले. सध्या भारतीय रेल्वेच्या 132 रेल्वे स्थानकांवर लहान मुलांसाठी मदत कक्ष कार्यरत आहेत.
S.Thakur/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 142